Jan Kokla
Jan Kokla (tež Kokula; němsce Johann Kockel; * 26. decembra 1798[1] w Njebjelčicach, † 3. januara 1865 runje tam) bě serbski wulkobur a gmejnski předstejer w Njebjelčicach kaž tež wjednik burskeho hibanja za čas rewolucije 1848/49.
Narodźi so jako syn Njebjelčanskeho bura Mikławša Kokle a jeho mandźelskeje Madleńki.[1] Wot 1835 do 1851 skutkowaše jako zapósłanc burskeho stawa w Hornjołužiskim prowincionalnym sejmiku w Budyšinje a zasadźowaše so za prawa burskeje ludnosće. Za čas rewolucije běše wjednik serbskich klóšterskich burow a 4. nowembra 1848 wuzwolichu jeho za předsydu Njebjelčanskeho serbskeho towarstwa. Pod jeho wjednistwom přistupi tute Zjednoćenym serbskim towarstwam, kotrež dyrbjachu so pak krótko po tym zaso rozpušćić.
Kokla bě wot 1850 z čłonom Maćicy Serbskeje.
Žórło[wobdźěłać | žórłowy tekst wobdźěłać]
- Erhard Hartstock: Kokla, Jan. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 265
ayr_Latn szl_Latn szl_Latn ces_Latn pol_Latn szl_Latn